PODALJŠANO BIVANJE

Z letošnjim šolskim letom je zaživel oddelek podaljšanega bivanja na PŠ Motnik,v katerega je vključenih 18 učencev od prvega do četrtega razreda. V času podaljšanega bivanja se učimo o zdravem in kulturnem prehranjevanju in le-to tudi udejanjamo. Poskušamo čim več časa preživeti na svežem zraku, kjer zadovoljujemo potrebe po igri, sreči, zadovoljstvu, zmanjšamo utrujenost in negativne posledice sedenja, sproščamo in obnavljamo miselno energijo. V primeru slabega vremena se igramo gibalne igre, igre z žogo, štafetne igre v telovadnici. Rešimo domačo nalogo. V času ustvarjalnega preživljanja časa se pogovarjamo o tedenski temi, ustvarjamo iz naravnega in ostalega materiala, beremo angleške in slovenske knjige, obiskujemo knjižnico, pojemo, pogledamo kakšno risanko. Imamo se lepo!

Učiteljica Katja z motniškimi Polžki